Synir Issakars vóru Tóla, Pua, Jásjub og Sjimron, fýra í alt. Synir Tóla: Uzzi, Refaja, Jeriel, Jámai, Jibsam og Sjemuel, ættarhøvdingar teirra, ið komnir vóru av Tóla, reystar hetjur. Eftir ættartali teirra á døgum Dávids kom tal teirra upp í tjúgu og tvey túsund og seks hundrað. Synir Uzzi: Jizraja. Synir Jizraja: Mikael, Óbadja, Jóel og Jissjija; allir hesir fimm vóru oddamenn. Til teirra taldust eftir ættartali og eftir ættum teirra vígbúnir hermannaflokkar, tríati og seks túsund mans; tí at teir høvdu nógvar konur og nógv børn. Brøður teirra, allir av Issakars ætt, vóru reystir kappar; teir vóru allir skrásettir í ættartali og komu upp í áttati og sjey túsund. Synir Benjamins: Bela, Beker og Jediael, tríggir í alt. Synir Bela: Ezbon, Uzzi, Uzziel, Jerimot og Iri, sum allir fimm vóru ættarhøvdingar og reystir kappar; og teir av teimum, ið skrásettir vóru í ættartali, komu upp í tjúgu og tvey túsund og tríati og fýra. Synir Bekers: Zemira, Jóasj, Eliezer, Eljóenai, Omri, Jeremot, Ábia, Ánatot og Álemet; allir hesir vóru synir Bekers; teir, sum skrásettir vóru í ættartali eftir uppruna sínum, ættarhøvdingar, reystir kappar, komu upp í tjúgu túsund og tvey hundrað. Synir Jediales: Bilhan. Synir Bilhans: Jeusj, Binjamin, Ehud, Kenáana, Zetan, Tarsjisj og Áhisjahar; allir hesir vóru synir Jediaels, ættarhøvdingar og reystir kappar, seytjan túsund og tvey hundrað vígførir menn. Sjuppim og Huppim vóru synir Irs, og Husjim vóru synir Áhers. Synir Naftali vóru: Jáhaziel, Guni, Jezer og Sjallum. Synir Billu: ... Synir Manasse, sum áramitiska hjákona hansara føddi: Hon føddi Mákir, faðir Gileads. Gilead tók sær konu, Máaka at navni; systir hansara æt Hammoleket, og bróðir hans æt Zelofhad; Zelofhad átti einans døtur. Máaka, kona Gileads, føddi son, sum hon nevndi Peresj; og bróðir hansara æt Sjeresj; synir hans vóru Ulam og Rekem. Synir Ulams: Bedan. Hesir vóru synir Gileads Mákirssonar Manassesonar. Systir hansara Hammoleket føddi Isjhod, Ábiezer og Mála. Synir Sjemida vóru: Ájan, Sjekem, Likhi og Ániam. Synir Efraims: Sjútela – sonur hansara var Bered, sonur hansara Táhat, sonur hansara Eleada, sonur hansara Táhat, sonur hansara Zábad, sonur hansara Sjútela – Ezer og Elead; men menninir úr Gát, sum vóru føddir í landinum, drópu teir, tá ið teir komu oman at ræna fenað teirra. Faðir teirra Efraim syrgdi teir leingi; og brøður hansara komu at ugga hann. Síðan gekk hann innar til konu sína; og hon varð við barn og føddi son, ið hon nevndi Beria, tí at ógæva hevði borist á í húsi hans. Dóttir hansara var Sjeera; hon bygdi niðara og ovara Bet-Hóron og Uzzen-Sjeera. Sonur hansara var Refa, sonur hansara Resjef, sonur hansara Tela, sonur hansara Táhan, sonur hansara Ládan, sonur hansara Ammihud, sonur hansara Elisjáma, sonur hansara Nun, sonur hansara Jósva. Ognir teirra og bústaðir vóru Betel við torpum íkring eystur at Náaran og vestur at Gezer við torpunum íkring; framvegis Sikem við torpum sínum alt at Ajja við torpum. Fram við landamarki Manassita Bet-Sjean við torpunum íkring, Táanak við torpunum íkring, Megiddo við torpunum íkring og Dór við torpunum íkring; í teimum búðu synir Jósefs Ísraelssonar. Synir Ásjers: Jimna, Jisjva, Jisjvi og Beria. Systir teirra æt Sera. Synir Beria: Heber og Malkiel, ið var faðir at Birzajit. Heber gat Jaflet, Sjómer, Hótam og systur teirra Sjúu. Synir Jaflets: Pásak, Bimhal og Asjvat. Hesir vóru synir Jaflets. Synir Sjemers: Áhi, Róga, Hubba og Áram. Synir Hótams, bróður hans: Zófa, Jimna, Sjelesj og Ámal. Synir Zófa: Sua, Harnefer, Sjúal, Beri, Jimra, Bezer, Hód, Sjamma, Sjilsja, Jitran og Beera. Synir Jeters: Jefunne, Pispa og Ára. Synir Ulla: Ára, Hanniel og Rizja. Allir hesir vóru synir Ásjers, ættarhøvdingar, fráskila reystmenni, fremstir millum høvdinga; tal teirra, ið skrásett var í ættartalinum sum vígførir, kom upp í tjúgu og seks túsund mans.